Tra ma teu ar braz eus legumaj ar cherentiad Solanaceae eus Amerika, evel an tomatez (Solanum lycopersicum), ar patatez (Solanum tuberosum) pe ar skilbebr (Capsicum), hag a zo bet degaset da Europa goude, ar berjinez a zeu eus broioù tomm Azia, hag eus Indez ent-resis. Plant gouez e oant eno da gentañ, a-raok ma voent gounezet hag en em ledañ, dre ar Reter-Nesañ, betek broioù ar Mor Kreizdouar. Hiziv choazh ne vezont ket debret kement-se e broioù hanternoz Europa nag e Norzhamerika. En Azia e vez gounezet 93% eus ar berjinez gounezet er bed.